**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 11.03.2024, ora 08.00 – 12.03.2024, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 12.03.2024, ora 07.00**

**RÂURI**

Debitele au fost în general, relativ staționare, exceptând râurile din bazinele hidrografice: Someş, Crişuri şi Mureş, unde au fost în scădere.

Debitele se situează la valori peste mediile multianuale lunare pe râurile din bazinele hidrografice: Vișeu, Someșul Mic, bazinul superior al Someşului Mare, bazinul superior și mijlociu al Bistriței, pe cursul mijlociu și inferior al Prutului şi pe cursurile inferioare ale Crişului Alb şi Mureșului. Pe celelalte râuri debitele se situează la valori cuprinse între 30-80% din normalele lunare şi mai mici (sub 30%) pe râurile din bazinele hidrografice: Crasna, Târnava Mare, Moravița, Caraș, Vedea, Argeș, Rm. Sărat, Bârlad, bazinul inferior al Bistriței, pe cursul Ialomiței, pe afluenții Trotușului și Prutului, pe unii afluenți din bazinul inferior al Jiului, unii afluenți din bazinul superior și inferior al Oltului și pe unele râuri din Dobrogea.

Este în vigoare **ATENȚIONAREA HIDROLOGICĂ** nr. 21 din 11.03.2024.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi relativ staționare.

Sunt posibile scurgeri importante pe versanți, torenți şi pâraie, viituri rapide pe unele râuri mici cu posibile efecte de inundații locale, creșteri de niveluri și debite cu posibile depăşiri ale **COTELOR DE ATENȚIE**, pe unele râuri din zonele montane din centrul şi sud-estul țării, ca urmare a precipitațiilor prognozate, cedării apei din stratul de zăpadă şi propagării.

Se menține în vigoare **ATENȚIONAREA HIDROLOGICĂ** nr. 21 din 11.03.2024, până la ora 12:00.

**DUNĂRE**

Debitul la intrarea în țară (secțiunea Baziaș) în intervalul 11 - 12.03.2024 a fost staționar, având valoarea de 5700 m3/s, sub media multianuală a lunii martie (6700 m3/s).

În aval de Porţile de Fier, debitele au fost în scădere.

Debitul la intrarea în țară (secțiunea Baziaș) va fi staționar (5700 m3/s).

În aval de Porţile de Fier, debitele vor fi în scădere.

***Se situează în faza I-a de apărare următoarele sectoare de dig:***

* Sf. Gheorghe (din administrarea ANAR); Nufăru-Victoria (din administrarea consiliilor locale) - jud. Tulcea.

**2.** **Situația meteorologică în intervalul 11.03.2024, ora 08.00 – 12.03.2024, ora 06.00**

**ÎN ŢARĂ**

Vremea a fost închisă, iar regimul termic în continuare caracterizat de valori cu mult mai mari decât cele climatologic specifice perioadei în cea mai mare parte a țării. Temporar a plouat pe arii extinse în majoritatea zonelor, exceptând Banatul, sudul Crișanei și Dobrogea, unde ploile s-au semnalat doar pe alocuri. La munte, la altitudini de peste 1700 m au fost precipitații mai ales sub formă de ninsoare. Cu totul izolat, în zona Carpaților Meridionali, cantitățile de apă acumulate au depășit 15...20 l/mp (până la 22 l/mp la stația meteorologică Rânca în județul Gorj). Vântul a suflat slab și moderat cu intensificări pe parcursul zilei și la începutul nopții în Banat și în sudul Crișanei, local în Dobrogea și pe arii restrânse în Oltenia și Muntenia- cu viteze în general de 55...65 km/h, iar pe crestele montane a suflat tare, cu peste 90 km/h. Era strat de zăpadă local la munte și măsura -în platformele stațiilor meteorologice- până la 134 cm în Munții Călimani și 133 cm în Munții Făgăraș, la peste 2000 m altitudine. Temperaturile maxime s-au încadrat între 5 grade la Darabani și 19 grade la Oradea, Holod, Gurahonț și Chișinău Criș, iar la ora 06 se înregistrau valori termice cuprinse între 4 grade la Darabani, Rădăuți, Toplița, Miercurea Ciuc, Întorsura Buzăului și Jimbolia și 13 grade la Giurgiu.

**Observație:** *de ieri dimineață de la ora 6 au fost în vigoare 11 mesaje pentru fenomene meteorologice periculoase imediate, 1 mesaj de avertizare cod portocaliu emis de către SRPV Timișoara și 10 mesaje de atenționare cod galben pentru fenomene meteorologice periculoase imediate, 5 emise de către SRPV Constanța, 3 emise de către SRPV Craiova și 2 emise de către SRPV Sibiu*.

**LA BUCUREŞTI**

Vremea a fost închisă, însă regimul termic a fost în continuare caracterizat de valori mai mari decât cele climatologic specifice perioadei. Trecător, seara și noaptea a plouat slab, iar vântul a suflat slab și moderat, cu intensificări temporare în prima parte a intervalului, cu viteze la rafală de până la 45 km/h. Temperatura maximă a fost de 15 grade la toate stațiile meteorologice, iar la ora 6 se înregistrau 7 grade.

**3. Prognoza meteorologică în intervalul 12.03.2024, ora 08.00 – 13.03.2024, ora 08.00**

**ÎN ŢARĂ**

Vremea va fi închisă și va ploua, moderat cantitativ în jumătatea de est a țării (se vor acumula 15...20 l/mp și izolat peste 25 l/mp), și pe arii în general restrânse, slab cantitativ în rest. La munte, la altitudini mari vor fi precipitații și sub formă de lapoviță și ninsoare. Vântul va sufla slab și moderat, cu intensificări temporare pe parcursul zilei și la începutul nopții, local în jumătatea de est a teritoriului, cu rafale în general de 45...55 km/h. Temperaturile maxime se vor situa între 5 și 17 grade, iar cele minime între 2 și 7 grade.

**LA BUCUREŞTI**

Vremea va fi închisă și temporar va mai ploua slab. Vântul va sufla moderat ziua, însă noaptea va slăbi în intensitate. Temperatura maximă va fi de 13…14 grade, iar cea minimă se va situa în jurul valorii de 5 grade.

1. ***CALITATEA APELOR***

Nu s-au înregistrat evenimente deosebite

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrării apei din sursa r. Miletin – ac.Halceni.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se menține situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor de la 33.0 l/s la 26.0 l/s la sursa r. Bahlui – ac.Pârcovaci, corespunzator treptei III de aplicare a restricțiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: S.C. AQUAVAS S.A. VASLUI – Sucursala Vaslui din acumularea Solesti.

***Administratia Bazinala de Apă Olt***

* **Judetul Brasov:** Incepand cu data de 21.12.2023 Compania APA Brasov S.A. anunta inceperea diminuarii preluarii de apa bruta din Acumularea Sacele – pr.Tarlung cu 450 l/s si inceperea compensarii necesarului de apa din sursa subterana de rezerva - Front captare A.N.I.F. – zona Harman Prejmer (aplicare prevederi “Plan de restrictii si folosire a apei in periodele deficitare”). Nu s-au impus restrictii de alimentare cu apa la populatie.

***Administratia Bazinala de Apă Mureș***

* **Judetul Hunedoara:** Incepand cu data de 06.03.2024, la ora 18.10, ApaProd Hunedoara a trecut de la alimentarea cu apa din ac. Cincis la alimentarea cu apa din sursa Hobita / r. Barbat (cf. adr. ApaProd nr. 845/06.03.2024).

***Administratia Bazinala de Apă Jiu***

* **Judetul Hunedoara:** Incepand cu data de 17.05.2022 a fost oprita alimentarea cu apa a Barajului Valea de Pe?ti, din Priza Campu lui Neag (Buta), pentru efectuarea lucr?rilor de înlocuire a conductei de aduc?iune Buta-Baraj.
1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate in perioada 08-10.03.2024 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon). **A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: B-11, B-23, B-15, B-27, B-16 (mun. București) și IS-1, IS-2 și IS-5 (județul Iași).** Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislația naţională și europeană.

***Agenția pentru Protecția Mediului Timiș*** informează despre producerea, în data de 08.03.2024, ora16.00, unui incendiu care a cuprins tubulatura de ventilație a unei hale de vulcanizare a SC Continental Automotive Products, oraș Timișoara, strada Avram Imbroane, nr 9, județul Timiș, cu degajări mari de fum in atmosferă. Incendiul a fost stins de către echipa de pompieri din serviciul privat al societății. Nu s-au înregistrat victime.

1. **În domeniul solului și vegetației**

***Agenția pentru protecția Mediului Argeș și Comisariatul Județean Argeș din cadrul Gărzii Naționale de Mediu*** informează despre producerea, în data de 10.03.2024, ora 11.30 unei poluări accidentale cu 40 litri apa sărata si 120 litri țiței din cauza avariei unei conducte (tentativa de furt) de transport aparținând SC OMV Petrom SA, zona de producție Valahia, sector Poiana Lacului, județul Argeș. A fost afectată o suprafață de aproximativ 30 mp teren forestier. Măsuri: izolarea conductei, remedierea avariei, ecologizarea zonei afectate.

***Comisariatul Județean Giurgiu din cadrul Gărzii Naționale de Mediu*** informează despre producerea, în data de 11.03.2024, ora 08.15, unei poluări accidentale cu o cantitate neprecizata de țiței din cauza avarierii accidentale a unei magistrale de transport aparținând SC OMV Petrom SA, de la Parc 22 Clejani la Parc 31 Clejani, pe raza localității Clejani (jud Giurgiu), care a afectat cca 20 mp sol-teren arabil privat. Măsuri: oprirea pompării, îndepărtarea petrolului scurs, împrăștierea de spill-sorb.

***Garda Forestieră Timișoara*** informează despre producerea, în data de 10.03.2024, ora 15.31, unui incendiu care a afectat 2,1 ha litiera pe raza OS Bocșa Română, loc Dognecea, jud Caraș Severin. Incendiul a fost stins in aceeași zi, la ora 20.30, prin intervenția a 4 silvicultori și 2 cetățeni. Cauza: foc deschis. Nu s-au înregistrat victime.

***Garda Forestieră Focșani*** informează despre producerea, în data 10.03.2024, ora 12.40, unui incendiu care a afectat 3,3 ha litiera pe raza OS Dumitrești, loc Gura Caliței, județul Vrancea. Incendiul a fost stins in aceeași zi, la ora 14.30, prin intervenția a 4 silvicultori, 20 pompieri, 3 polițiști și a 20 cetățeni. Nu se cunosc cauzele declanșatoare. Nu s-au înregistrat victime.

***Garda Forestieră Ploiești*** informează despre producerea în data de 10.03.2024, ora 12.45, unui incendiu care a afectat 2,45 ha litiera pe raza OS Valea Mare, comuna Ludești, sat Potocelu, județul Dâmbovița. Incendiul a fost stins in aceeași zi, la ora 16.00, prin intervenția a 3 silvicultori, 5 pompieri și a 11 cetățeni. Cauza: incendierea vegetației limitrofe. Nu s-au înregistrat victime.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**